
Felhívás a magyar zsidókhoz! 

Testvérek! Megalapítottuk a „HITOR" cimü magyar 
zsidó társulatot, hogy légyen menhelye az óhitű zsidó vallá- 
sosságnak; egyik biztos erődje a magyar nemzetiségnek és 
hazafiságnak ; — támasz a gyöngének, oltalom az üldözött- 
nek, vigasz a kétségbeesőknek, bátorító példa az ingadozók-, 
s bafátpígos útbaigazítás mindazok számára, kiket az élet 
csábdalai s a lélek irány vesztő kételyei csalóka örvényekbe 
sodortak — szemeinket örökösen ama három égi csillagzatra 
függesztvén, melyek neve: a természet világreüdje, 
a történelem igazságszolgáltatása és az em- 
beri szellem isteni nyilatkozni anyai! 

Ki velünk karöltve akar haladni fényes pályáin az 
„Isten tanának % az jöjjön és csatlakozzék hozzánk; sorakoz- 
zunk együvé a fennen lobogó zászló alá, melyre ama szent 
jelszó van irva: „Jákob háza föl! haladjunk az Űr világos- 
ságában!" 

És itt letesszük a tollat Mit is Írhatnánk többet, mint 
a mit alapszabályaink bőven kifejtenek, mit magasztosabbat, 
m nt a minek hitünk ihlett aggastyán -őrei az alább kö- 
vetkező buzdító sorokban oly lélekemelőén adnak kifejezést ! 

, Kelt Pesten, március hóban 1868. 
A „MTéR" magyar zsidó társulat Ideigl, kifap. igaigatósága ncTéfcea : 
Farkas Albert, Trebits M., 

idoigl. titkár. ideigl, elnök. 

Abelesz Sámuel, 

ideigl, kőzp, pénztárnok. 



Hitrokonok, hazafiak ! — Itt a várva várt nap, — hosszú 
kínszenvedéseink jutalma, reményeink teljesülése, az ígéretek 
beváltása ! 

„És a honra szép, nagy nap virradt!" — Hírneves férfiak, 
kiket érdem és társadalmi állás emel kortársaik fölé, — férfiak, 
kiknek cselekedeteit az erkölcsiség fénye, szellemét isteni 
bölcseség sugározza körül, — a legkitűnőbb és legczélszerübb 
szabályzatokra egy üdvös, Istennek tetsző, a haza javát elő- 

mozdító egyletet alapítottak meg. Megalapították a „llt£rt% 
e magyar-zsidó társulatot, mely párhuzamos feladatához ké- 
pest kettős czélt tűzött pályája elé, és mindkét irányban 
egyenlő buzgalommal akar munkálkodni. 

A „Hit őr* bátor oltalmába fogadja az igaz vallásúak 
ugy irott, mint hagyományos tételeit, melyeket egyaránt 
az Ur szelleme sugallt s melyek lelkiismeretes megtartására 
őseink — kiknek dicső nyomdokain akarunk haladni mi is — 
szent fogadást tettek sajátmaguk és utódaik nevében. 

Megtartjuk tehát mi is e hittörvényeket, és mindazon, szer- 
tartásokat és vallási szokásokat, melyek hasonlóan^ ^azent 
hegyek* 6 forrásaiból erednek. 

Szeretett hazánk zsidó lakóinak egyenjogúsítása 

immár valósággá lőn. 

A nemes magyar nemzet: a nép, az ország nagyjai és 
képviselői, élükön a magyar felelős m. minisztérium, hit- 
rokonaink egyenjogúságát egyhangúlag törvénybe igtatták; — 
és Ö Fölsége, a fölavatott koronás magyar király, ki az alkot- 
mányra ünnepélyesen megesküdött, — s ki kegyelmes jóindula- 
tában széles birodalmának valamenyi lakosáról ugyanazon atyai 
szeretettel gondoskodik, e szabadelvű nagy állami tényt szen- 
tesíteni kegyeskedett. 

' Immár a szabadság napja kibontá sugár-szárnyait, s 
éltető melegét a haza minden gyermekére árasztja szét. 

Egyenjogúsításunk háládatos elismerésével, kötelességünk 
érzete fokozódik : hogy a hazát teljes szivünkből és egész lé- 
lekkel szeretvén, — semmi áldozattól félre ne vonuljunk, ha a 
haza jólétéről és az alkotmányos trón oltalmáról van szó. 

E hazafias érzelemtől áthevülten a„Hitőr" másik főfel- 
adatául tűzte ki: a magyar nye Ív ápolását és ter- 
jesztését hazai hitrokonaink között, — a mint 
ez világosan elő van adva az egylet alapszabályaiban, melyek 
már a m. minisztérium jóváhagyását is megnyerték. Legben- 
sőbb meggyőződésünk, hogy mindkét czél egyaránt jó, üdvös, 
korszerű és Istennek tetsző; bátorkodunk tehát hozzátok 
fordulni — szeretett hitrokonok ! — ezen felhívásunkkal. — 
Siessetek és csatlakozzatok minél hamarább és mennél számo- 
sabban az egylet tagjaihoz ! 

„Jákob háza föl! Haladjunk az Úr világosságában ! tt 
Szálljunk egyesült erővel síkra isteni vallásunk oltalmában; 
tartsuk fen vállvetve ama szent vallási hagyományokat, me- 
lyeket ősatyáink bátor védelmünkre bíztak, hogy örökön 
örökké fenálljanak! 

De támogassuk férfiasan kitartó lelkese" 
déssel az egyletet hazafias törekvéseiben is, 
és a hazaszeretet lélekemelő munkáiban! Hi- 

szén már Jeremiás próféta lelkünkre kötötte, ihlett ajkaival, 
a magasztos igéket : „Munkálkodjatok az állam jólétén es imád- 
kozzatok éretto ; mert csak boldogságában találhatjátok Ibi a 
magatok boldogságát is!" — És nem kevésbé buzdítanak böl- 
cseink: „Imádkozzál a kormány jó voltáért;" Pedig e hazafias 
intések és parancsok olyan birodalomra és olyan kormányra 
vonatkoztak, mely szolgai rabságra kárhoztatott bennünket. 
^Hitrokonok, hazafiak ! mennyivel inkább édes kötelessé- 
4fj^Hsz éretni e hazát, e kormányt, jólétüket teljes 
jH^Ből előmozdítván, — mely/bennünket a hon többi 
poharaival teljesen hasonló polczra emelt! 

Es most fogadjon menyei Atyánk kegyelmes oltalmába 
mindnyájatokat; engedje megérnünk hogy kezeitek müveit 
siker koronázza ! Hadd láthassák* a föld nemzetei; hogy isteni 
vallásunk az, mi erkölcsi erőt ád cselekedeteinknek és a hazai 
törvények megtartását szent kötelességünknek nyilvánítja; 

Igaz, hü gyermekei Izraelnek! Ti, kiknek sziveiben az 
Ur szava még tiszta csengéssel viszhangozik ; ti, kiknek üte- 
reiben őserejü hévvel lüktet a szeretet, haza és trón, a magyar 
nyelv és irodalom iránt : t sorakozzatok a „Hitőr" zászlója alá, 
melyet igazi vallásosság és hazafias buzgalom lengedeztet! 
Gyámolítsátok Istennek tétsző törekvéseit szóban és írásban, 
tettben és tanácsban ! Siessetek vállvetve a kitűzött czél felé, 
szellemi és anyagi támogatás, az alapszabályokban meg- 
határozott rendes évi illetékek és rendkívüli ajándékok által; 
— - s az ég áldása legyen osztályrészetek ! — 

Isten, kinek jelézava : igazság, — Isten, ki a béke őr- 
szelleme; — adjon az igazság és béke barátjainak elétet 
és áldást örökön örökké ! • 

^ Pest, Ádár hó. 5628. 

Schreiber W. S., Lőw Jeremiás, Eisenstadter E, 

pozsonyi főrabbi. s.-a.-iyhelji főrabbi. ungvári Főt»bbi. 

Első fejezet. 

-4' társulat célja. 

1. cikk. A „HITŐR* cimü magyar zsidó társulat 
célja : 

a) Magyarország óhitű zsidóságát, a maga együtteff- 

ségében épen úgy mint részeiben, igazságtalan 
megtámadások ellen minden törvényes eszközzel 
védelmezni. 

b) 'Azon óhitű zsidó-községeket és egyeseket, kik mint 

ilyenek méltatlanul szenvednek, eredményteljesen 
segélyezni. 

e) A magyar nyelvet a zsidó hitrokonok közt terjesz- 
teni, és meghonosítani; s e végre 

d). A társulat „Magjar Zsidó" című közlönyét és 
minden oly tudományos iratot támogatni, mely 
ezen eredmények elősegítésére alkalmasnak ta- 
láltatik. 

Második fejezet. 

A társulat szervezete és alakítása. 

2. cikk. A társulat áll: 

1-ör alapító-, 

2-or támogató-, és 

3-or tiszteletbeli tagokból. 

3. cikk. Hogy valaki a társulat tagjává ^? e J ! "' 
sen, megkivátatatik, hogy az alapszabályok ^ ff adí * s «t 

kijelentse és ide vonatkozó szándékát valamelyik 
elöljárósággal tudassa; vagy pedig magát ennek egy 
társulati tag által ajánltassa.* 

Az illető előjáróság aztán egyszerű szavazattöbb- 
séggel hoz az ajánlkozott tag felvétele iránt határo- 
zatot, és jóváhagyás végett a vallási tanács elé ter- 
jeszti. 

: 4. cikk. Minden oly tagot, ki többé nem ta- 
lKltátik méltónak, hogy a társulat tagja maradjon, 
a központi igazgatóság, szavazás « útján — melynél 
azonban a jelenlevő központi tanácsosok két harma- 
dának kell a kizárás mellett nyilatkoznia , — a 
társulati tagok névjegyzékéből kitörölhet és kitöröl- 
tethet. 

5. cikk. A társulat alapító tagjai azok, kik vagy 
egyszer mindenkcnra 100 o. é. fttal, vágy évenként 
ennek 5%-jával járulnak a társulat tőkéjéhez. 

Támogató tagok azok, kik három évi kötelezett- 
ségeit vállalnak 2 o. é. ftnak évenkénti lefizetésére. 

Tiszteletbeli tagok nem fizetnek semmi néven 
nevezendő illetéket. Ilyenekttl azonban absolut szó- 
többséggel, a vallási tanács közreműködése mellett, 
csak oly egyéniségek választhatók, kik az óhitű zsi- 
dóság körül kiváló érdemeket szereztek maguknak. 
De ezek a társulati ülések és gyűléseken csak tanács- 
adói szavazattal (votum consultativum) bírnak. 

6. cikk. A díjak a felvétel után azonnal, a' kö- 
vetkező években pedig az első felszólítás után mindjárt 
lefizetendők. 

Valamennyi illeték a társulati kiadások fedezésére 
van szánva. 

Rendkívüli adományokat, ajándékokat, a társulat 
köszönettel fogad el, nyilvános tudomásra hozza s a 
nagylelkű \ajándékozók neveit megőrzi a késő utókor 
emlékezetének. 

Hamadik fejezet. 

A vallási tanács. 

7. ciki;. A vallási tanács feladata : a társulatnak 
minden vallási viszonyban felvilágosítást és elhatá- 
rozó utasításokat adni. 

8. cikk. A vallási tanács minden a hitfelekezeti 
térvényeket és vallási szertartásokat illető kérdésben 
végérvényes határozatokat hoz. 

9. cikk. A vallási tanács tagjainak létszáma ötve 
állapittatik meg. 

Minden illető ügyben végérvényes határozatho- 
zatalhoz, a vallási tanács minden egyes tagjának véle- 
ményesen nyilatkoznia kell. 

10. cikk. A vallási tanács először a központi 
igazgatóság összes tagjainak kétharmad többsége által 
élettartamra választatik meg, Magyarország legöregebb 
l-\ legtekintélyesebb rabbijai közül. 

11. cikk. Jövőre azonban a vallási tanács, valame- 
lyik tagjának megválása esetében, a még meglévő tagok 
s/avazása folytán egészíti ki magát. 

12. cikk. A vallási tanács mindenkor maga vá- 
lasztja meg elnökét, tetszése szerinti időre. 

Negyedik fejezet. 

A társulat központi igazgatósága. 

13. cikk. A társulat közigazgatását egy központi 
bizottság vezeti, melynek székhelye Pest. 

A központi igazgatóság a helyi és kerületi előjá- 
í ságokkal folytonos levelezésben áll. 

14. cikk. A központi igazgatóság tagjainak lét- 
száma huszonegyre állapittatik meg. E létszám később 
a központi igazgatóság indítványára többre szaporít- 
ható, ha a társulat érdekei igényelnék. 

15. cikk. A központi igazgatóság tizenegy tag- 
jának szükségkép Pesten kell laknia. 

16. cikk. A központi igazgatóság át összes tár- 
sulati tagok szavazása folytán választátik. 

Azonban csak alapító tagok választhatók közp. 
igazgatósági tagokká. 

17. cikk. A központi igazgatóság tagjai kilenc 
évre választatnak meg, minden harmadik évben azok 
egy harmada kilép, kik helyett nj tagok válasz- 
tandók. 

Az első két hároméves korszakban a központi 
igazgatósági tagok egy-egy harmada sorsolás útján 
lép ki. A központi igazgatóság tagjai minden meg- 
szorítás nélkül újra választhatók. 

18. cikk. A központi igazgatóságot képezi azon 
huszonegy alapító tag, kikre az összes társulati tagok 
átalános többsége szavazott. 

A választások alkalmával átalános szavazat-több- 
ség kívántatik. 

Valamely akadály vagy el nem fogadás esetében, 
a központi igazgatósági állás azon alapító tagra ru- 
háztatik, kinek neve mellé a választott alapítók lajstro- 
mán legtöbb szavazat van följegyezve. 

Szavazat-egyenlőség esetében a versenyző jelöltek 
közt sorsolás határoz. 

A központi igazgatóság különösen fogja értesíteni 
közegeit, minő körülmények közt vagy okoknál fogva 
lépett ki hallgatólag valamelyik tagja* 

19. cikk. A központi igazgatóság évenkint saját 
kebeléből választja meg hivatalnokait, kiknek szük- 
ségképen egy elnökből, két helyettes elnökből, egy 
pénztárfiokból, egy ellenőrből és egy fizetéses titok- 
nokból kell államok* mely utóbbi egyszersmind az 
igazgátóság tollvivője. 

Az elnök képviseli a társulatot a hatóságok 
és harmadik személyek irányában ; ő elnököl a 
közgyűléseken; akadályozása esetén a helyettes elnö- 
kök egyike. 

Ugyanazon egyén az elnöki hivatalt nem visel- 
heti három egymás után következő évnél tovább ; egy 
évi szünetelés után azonban újra megválasztható. 

20. cikk. A központi igazgatóság határozathozói 
képességére okvetlenül megkívántatik legalább öt tag- 
jának személyes jelenléte. 

Ötödik fejezet. 

Helyi és kerületi el ff jdr óságok. 

21. cikk. Előjáróság minden oly helységben 
alakítható, hol a társulat tiz tagot számlál. 

22. cikk. Több kisebb helység együtt, vagy 
valamelyik nagyobb helységhez csatlakozva, egy ke- 
rületi előjáróságot alakíthat. 

A helyi és kerületi előjáróság tagjainak létszáma 
azon társulati tagok által állapítandó meg, kik hivatva 
vannak megválasztani. 

23. cikk* Minden helyi és kerületi előjáróságnak 
azonban szükségképen legalább is három tagból kell 
állania, egy elnökből, egy pénztárnokból s egy ellen- 
őrből. 

24. cikk. A helyi és kerületi előjáróságok min- 
den évben újra választandók. Az eddigi tagok azon- 
ban minden megszorítás nélkül ismét megválaszt- 
hatok. 

25. cikk, A helyi és kerületi előjáróságok oly 
kérdésekben, melyek csakis az illető helység, vagy 
kerületre vonatkoznak, önállóan intézkednek, de saját 
felelősségükre. 

26. cikk. A központi igazgatóságot mindenről 
értesítik, s attól közléseket fogadnak el minden oly 
tárgyra vonatkozólag, mely a társulat érdekeit érinti. 

27. cikk. Eszközlik és gyűjtik az aláírásokat, s 
az ennek folytán- begyült pénzösszegeket haladék nél- 
kül elküldik a központi igazgatóság pénztárába. 

28. cikk. A helyi és kerületi igaigatdságok min- 
denik tagjának joga van a központi igazgatóság 
ülésein megjelenhetni. 

^ Hatodik fejeiét. 

A társulat gyűlésez. 

29. cikk. A központi igazgatóság minden har- 
madik évben legalább egyszer országos ülést hiv Össze 
Pestre, hogy a társulat tevékenységéről és pénzügyi 
állapotáról annak jelentést tegyen. 

Előre meghatározza a napi rendet, s az átalá- 
nos tartalmú kérdések sorozatát, melyek tárgyaltatni 
fognak. 

Továbbá nyilvánosságra hozza 'az országos gyü- 
lekezet tárgyalásait (a központi igazgatóság üléseiről 
külön jelentés teendő). 

30. cikk: 

A. Az országos gyülekezet határozati képességé- 
hez legalábfe száz szavazat szükségeltetik. 

jB. Olyan társulati tagok, kik az országos gyü- 
lekezetben meg nem jelennek személyesen, fel vannak 
jogositva : , szavazatukat, vagy írásbeli meghatalmazás 
mellett egy megjelenő tagra átruházni, vagy levél 
vitján érvényesíteni. 

Azonban tíznél több szavazat egy egyénre át 
nem ruházható. 

G. Az országos gyülekezet' mindenkor egy pesti 
országos vásár alkalmával fog megtartatni. 

Ha az A. alatt megkívánt 100 szavazat a kitűzött 
országos vásári ülésre nem jelennék meg, — azon 
esetben, előleges hivatalos hirdetés előrebocsátása mel- 
lett, a legközelebbi pesti vásárra teendő országos ülé- 
sen a megjelenő tagok, — azok számára való tekintet 
nélkül, kötelezőleg és végérvényesen fognak határozni. 

31. cikk. A helyi és kerületi előjáróságok éven- 
ként legalább egyszer hívnak össze átalános ülést, 
melyen az illető helység illetőleg a kerület tagjai^ 
vesznek részt. 

A helyi és kerületi átalános ülések tárgyait ké# 
pezik: 

A. Jelentéstétel a társulat helyi jtgyeinek keze- 
léséről; 

B. A helyi vagy kerületi előjáróság újbóli megvá- 
lasztása. 

32. cikk. A társulat összes tagjai egy ötöd ré- 
szének kívánatára rendkívüli országos társulati gyűlés, 
e gy helyséff vagy kerületből való társulati tagok egy 
ötöd részének kívánatára jrendkivüli helyi vagy kerft- 
leti átalános ülés hívandó össze. 

Hetedik fejezet. 

Társulati hivatalnokok. 

33. cikk. A központi igazgatóságnak a már elé- 
sorolt feladatokon kivül még az a különös hivatása 
is lesz, hogy átalában az egész társulat alapsza- 
bályainak szigorú megtartása felett őrködjék; — 
határozott kötelességévé tétetik : rendet és szabály- 
szerűséget, különösen pedig a társulati vagyon keze- 
lése és hasznosítása körül lelkiösmeretes ellenőrkö- 
dést behozni és meghonosítani, 

A társulati tagok panaszai és sérelmei fölött az 
illető helyi vagy kerületi előjáróság határoz, melynek 
ítélete ellen a fellebezésnek a központi igazgatósághoz 
helye van. 

A központi igazgatóság ez esetheni határozatai 
ellen azonban a tovább folyamodás nem helyeselhető. 

34. cifck. A helyi vagy kerületi előjáróság a 
központi igazgatóságnak a társulati dijak, illetékek 
elküldése $h^lmával egy^ersp^ind pieUékeli minden- 
kor az ujojuian csatlakozó t^gok névsprát, továbbá 
egy ^jneritő é$ részletes, kimutatást és áz ide tartozó 
bizonylatodat (nyugidat). 

35. cil$. ^ közpojiti igazgatóság pénztárnokára 
különösen a társulati pénztár kezelése van bizva; — 
kötelességévé tétetik a bevételeket épen úgy, mint a 
kiadásokat, fennálló jegyzőkönyvi határozatok, s a 
központi igazgatóság utasításai szerint foganatosítani. 

Kötelessége továbbá rendesen minden 3-ik hób^n 

és elébb is, ha kívántatik, pénztári számadásait a 
rajok vonatkozó szükséges bizonylatokkal együtt a 
központi igazgatóságnak előmutatni, mely a maga 
részéről köteles azokat pontosan átvizsgálni. 

36. cikk. A központi igazgatósági pénztárnok 
köteles minden bevételt nyugtázni, és minden kiadást 
nyugtáztatni j azonkívül kettős könyvvitel szerint ;i 
társulati vagyon állásáról könnyen áttekinthető rendes 

'.kimutatást vezetni. 

37. cikk. A központi igazgatóság pénztárnokának 
csak 500 ftot szabad kézi pénztárképen magánál meg- 
tartani, a társulati folyó kiadások fedezésére. 

Nagyobb összegek, úgymint: a társulati tőke, 
s egyátalán a társulat minden értékes letéteménye, 
s. a. t. — megőrzés végett — a főpénztárba lesznek 
leteendők, melynek egyik kulcsát az ellenőr, — ellen- 
zár gyanánt, — magához veszi. 

Az ellenőr köteles, a társulati vagyon összegének 
mindenkori állsáról folyó kimutatást vezetni. 

38. cikk. A központi igazgatóság titoknoka, egy- 
úttal tollvivője, köteles: az ülések jegyzőköny vei t 
vezetni, a társulat mindennemű fogalmazványairól 
gondoskodni, a társulat levéltárát rendben tartani, az 

, összes társulati tagok teljes névjegyzékét, felvételük, 
és kilépésük idejét, s azok különös szolgálatait pon- 
tosan feljegyezni. 

Továbbá a társulat hivatalos utait és teendőit a 
központi igazgatóság utasítása értelmében megtenni 
és megtétetni. 

Munkatúlhalmozottság esetében, a központi igaz- 
gatóság belátása szerint, a társulati titkár rendelkezése 
alá egy vagy több segédhivatalnok helyezendő. 

NyelcUik fejezet. 

A társulati alapszabályok megváltoztatásáról vagy 
módosításáról. 

39. cikk. Jelen alapszabályok megváltoztatása 
vagy módosítása csak a közptonti igazgatóság két 

harmadának indítványára, és annak két ijsben történt - 
megszavazása után, — melyek "közül a 2-ik szava- 
zásnak nem szabad egy hónál elébb az első után 
történnie, — eszközölhető. 

Azonkívül az alapszabályoknak e megváltozta- 
tása vagy módosítása iránti indítvány a legközelebbi 
országos gyűlésen, a jelenlevő tagok egyszerű szavazat-', 
többsége által leend elfogadandó, vagy elvetendő. 

Magában értetik, hogy a módosított alapszabályok, 
vagy az újonnan hozottak, mindannyiszor jóváhagyás 
végett az illető hatósághoz fölterjesztendők. 

Kilencedik fejezet. 

A társulat feloszlatásáról 

40. cikk. A társulat feloszolhatlan, miután hi- 
vatása a zsidó hittörvények változhatlan tételein 
alapszik* 

41. cikk. De ha mégis — mitől Isten őrizzen — 
a társulat tevékenysége előre kiszámithatlan eshetősé- 
gek által akadályoztatnék, legyen itt kimondva u hogy 
a társulati vagyonnak soha sem szabad eredeti rendel- . 
tetősétől eltérőleg, más célokra hanem a jelen alapsza- 
bályokban meghatározott elvek értelmében,óhitti zsidó 
zsinagógák és rituális fürdők (ó-vallás szertartású 
berendeléssel) építésére fordíttatnia. 

'■ Kelt Pesten, 1867. ( September 14. 

A „H ITŐ T&" 

ideigl. központi bizottibáaya. 



1406. K. sz. 



B. M. 

Ezen alapszabályok a vallás- és közoktatási magyar királyi minisz- 
terrel egyeítéftoleg jóváhagyatnak. 

Budán, 1868. évi jnártias hó 18 % •••■• 

A niinigstor lwlyett 

(L. 8.) Szlávi József, a. k. 

. • ÍUttttítkíi.. 

